Kerry, thirrje Këshillit të Sigurimit të veprojë
Duhet siguruar shkatërrimi i armëve kimike të Sirisë, thotë Sekretari amerikan i Shtetit
Zoti Kerry tha se një veprim i vendosur nga Këshilli i Sigurimit do të ndihmonte në mënjanimin e veprimeve ushtarake ndaj Sirisë dhe në spastrimin e botës nga armët e ndaluara. Zoti Kerry dhe homologu i tij rus, Sergey Lavrov, ranë dakord gjatë një takimi në Gjenevë javën e kaluar për heqjen e armëve kimike nga kontrolli i Assadit. Zoti Kerry këmbënguli që asgjesimi të jetë i vërtetë dhe i verifikueshëm. Presidenti Assad nuk pranon se forcat e tij kanë përdorur armë kimike. Ai akuzoi opozitën se ka përdorur gaz vdekjeprurës për të nxitur reagimin ndërkombëtar. Presidenti rus përsëriti po atë qendrim të enjten. tha presidenti Assad. Nga ana e tij sekretari Kerry tha se raporti i OKB-së konfirmon pa mëdyshje se qeveria siriane ka përdorur rezervat e saj të armëve kimike. tha zoti Kerry. Marrëveshja Amerikano-Ruse kërkon eleminimin e të gjitha armëve kimike në Siri deri nga mesi i vitit që vjen. Qeveria e Damaskut duhet të lejojë në muajin nëntor inspektorët e OKB-së që të punojnë për këtë projekt.